กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกาะพะงันและตำบลบ้านใต้ อำเภอเกาะพะงันจังหวัดสุราษฎร์ธานีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่า พื้นที่บริเวณดังต่อไปนี้ทิศเหนือ จดเส้นขนานระยะ๑,๐๐๐ เมตร กับแนวชายฝั่งทะเลของเกาะพะงัน เริ่มต้นจากบริเวณแหลมกงน้อยแหลมสาธารณะ แหลมจรูญ แหลมกุ้งใหญ่ และแหลมปากช่อง ทิศตะวันออก จดเส้นขนานระยะ ๑,๐๐๐เมตร กับแนวชายฝั่งทะเลของเกาะพะงัน เริ่มต้นจากแหลมถ้ำทองรักษ์ แหลมถ้ำค้างคาว แหลมนกร้อง แหลมหาดหวายน้ำ แหลมกลางและแหลมตาโต๊ะทิศใต้ จดเส้นขนานระยะ๑,๐๐๐ เมตร กับแนวชายฝั่งทะเลของเกาะพะงัน เริ่มต้นจากแหลมหาดริ้นแหลมลก และเส้นขนานระยะ ๒๐๐ เมตร กับแนวชายฝั่งทะเลของเกาะแตในทิศตะวันตก จดเส้นขนานระยะ ๑,๐๐๐ เมตร กับแนวชายฝั่งทะเลของเกาะพะงัน เริ่มต้นจากแหลมหินนกแหลมศรีธณู และแหลมจั่วเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณต่อไปนี้๒.๑ ทิศเหนือ จดแนวชายฝั่งทะเลคลองสาธารณะไม่ปรากฏชื่อฝั่งตะวันตก เส้นขนานระยะ ๒๐๐ เมตรกับศูนย์กลางถนนแม่หาด - โฉลกหลำ เขตวัดโฉลกหลำ ด้านตะวันตก ด้านใต้ และด้านตะวันออกโรงเรียนบ้านโฉลกหลำ ด้านใต้และด้านตะวันออก ถนนโฉลกหลำ- หาดขวด ฟากใต้ และคลองตก ฝั่งใต้ทิศตะวันออก จดแนวเขตป่าไม้ถาวรตามมติคณะรัฐมนตรีป่าเกาะพะงัน และป่าสงวนแห่งชาติป่าเกาะพะงันทิศใต้ จดเส้นตั้งฉากกับถนนท้องศาลา - โฉลกหลำ ที่จุดซึ่งอยู่ห่างจากถนนท้องศาลา - โฉลกหลำ บรรจบกับถนนแม่หาด -โฉลกหลำ ไปทางทิศใต้ ตามแนวถนนท้องศาลา - โฉลกหลำ เป็นระยะ ๑,๐๐๐เมตร ไปทางทิศตะวันตก จนบรรจบกับเส้นขนานระยะ ๔๐๐ เมตร กับศูนย์กลางถนนท้องศาลา -โฉลกหลำ และเส้นขนานระยะ ๔๐๐เมตร กับศูนย์กลางถนนแม่หาด - โฉลกหลำทิศตะวันตก จดคลองสาธารณะไม่ปรากฏชื่อฝั่งตะวันออก๒.๒ทิศเหนือ จดถนนท้องศาลา- ศรีธณู ฟากใต้ และฟากตะวันตก ถนนสาธารณะไม่ปรากฏชื่อ ฟากใต้และถนนสองร้อยปี ฟากใต้ทิศตะวันออก จดถนนท้องศาลา - โฉลกหลำฟากใต้ เส้นตรงที่ต่อตรงจากถนนท้องศาลา -โฉลกหลำ ฟากตะวันตก ไปทางทิศตะวันออกเฉียงใต้จนบรรจบกับคลองบางจารุ ฝั่งตะวันตกตรงจุดที่คลองบางจารุ ฝั่งตะวันตก ตัดกับถนนสายในสวน ไปทางทิศเหนือ และทิศตะวันออกเฉียงเหนือตามแนวคลองบางจารุเป็นระยะ ๑,๐๐๐ เมตร และจากจุดดังกล่าวไปทางทิศตะวันออกเฉียงใต้เป็นระยะ ๖๐๐ เมตร เป็นเส้นตรงไปทางทิศใต้ จนบรรจบกับถนนสาธารณะไม่ปรากฏชื่อฟากตะวันตก ตรงจุดที่ถนนสาธารณะไม่ปรากฏชื่อ บรรจบกับถนนท้องศาลา - บ้านค่ายไปทางทิศเหนือ ตามแนวถนนสาธารณะไม่ปรากฏชื่อ เป็นระยะ ๑,๓๐๐เมตร ถนนสาธารณะไม่ปรากฏชื่อ ฟากตะวันตก และฟากใต้เส้นขนานระยะ ๒๐๐ เมตร กับศูนย์กลางถนนท้องศาลา - บ้านค่ายและถนนสาธารณะไม่ปรากฏชื่อ ฟากตะวันตก ทิศใต้ จดเส้นขนานระยะ๑๐ เมตร กับแนวชายฝั่งทะเล และแนวชายฝั่งทะลทิศตะวันตก จดเส้นตรงที่ต่อตรงจากศูนย์กลางถนนสาธารณะไม่ปรากฏชื่อ ตรงจุดที่ถนนสาธารณะไม่ปรากฏชื่อบรรจบกับถนนท้องศาลา - บ้านค่าย ฟากเหนือ ไปทางทิศใต้ จนบรรจบกับแนวชายฝั่งทะเลถนนสาธารณะไม่ปรากฏชื่อ ฟากตะวันออก และฟากเหนือ ถนนสาธารณะไม่ปรากฏชื่อฟากเหนือ ถนนท้องศาลา - ศรีธณู ฟากตะวันออก คลองในวก ฝั่งเหนือ แนวชายฝั่งทะเลคลองสาธารณะไม่ปรากฏชื่อฝั่งตะวันออก เขาหินนก ด้านใต้ ด้านตะวันออก และด้านเหนือ ถนนในวก - วกตุ่ม ฟากตะวันออก และถนนวกตุ่ม - หินกองฟากตะวันออก ๒.๓ทิศเหนือ จดเส้นตั้งฉากกับถนนสาธารณะไม่ปรากฏชื่อ ฟากตะวันตก ตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนท้องศาลา - บ้านค่าย ฟากเหนือ ไปทางทิศเหนือตามแนวถนนสาธารณะไม่ปรากฏชื่อ เป็นระยะ ๑,๐๐๐ เมตรเส้นตั้งฉากกับถนนบ้านค่าย - ท้องตาปานฟากตะวันตก ตรงจุดที่อยู่ห่างจากถนนบ้านค่าย -ท้องตาปาน บรรจบกับถนนท้องศาลา - บ้านค่าย ฟากเหนือไปทางทิศเหนือ ตามแนวถนนบ้านค่าย ท้องตาปาน เป็นระยะ ๑,๐๐๐ เมตรเส้นตั้งฉากกับถนนบ้านค่าย - ท้องตาปาน ฟากตะวันออก ตรงจุดที่อยู่ห่างจากถนนบ้านค่าย- ท้องตาปาน บรรจบกับถนนท้องศาลา -บ้านค่าย ฟากเหนือ ไปทางทิศเหนือ ตามแนวถนนบ้านค่าย -ท้องตาปาน เป็นระยะ ๑,๐๐๐ เมตร เส้นขนานระยะ ๒๐๐ เมตรกับศูนย์กลางถนนบ้านค่าย - ท้องตาปาน เส้นขนานระยะ ๒๐๐เมตร กับศูนย์กลางถนนบ้านค่าย - หาดริ้น เส้นตรงที่ทำมุม ๖๐ องศา กับแนวเขตเทศบาลตำบลเกาะพะงัน ตรงจุดที่อยู่ห่างจากหลักเขตที่๕ ไปทางทิศตะวันตกเฉียงเหนือ ตามแนวเขตเทศบาลตำบลเกาะพะงัน เป็นระยะ ๖๐๐ เมตรและเส้นตรงที่เชื่อมระหว่างจุดที่อยู่บนแนวเขตเทศบาลตำบลเกาะพะงันตรงจุดที่อยู่ห่างจากหลักเขตที่๕ ไปทางทิศตะวันตกเฉียงเหนือ ตามแนวเขตเทศบาลตำบลเกาะพะงัน เป็นระยะ ๖๐๐ เมตรกับจุดที่อยู่บนคลองบางน้ำเค็ม ฝั่งตะวันตก ตรงจุดที่ห่างจากคลองบางน้ำเค็ม บรรจบกับถนนบ้านค่าย- หาดริ้น ฟากเหนือ ไปทางทิศตะวันออกเฉียงเหนือ ตามแนวคลองบางน้ำเค็มเป็นระยะ ๖๐๐ เมตรทิศตะวันออก จดคลองบางน้ำเค็มฝั่งตะวันตก เส้นตรงที่เชื่อมระหว่างจุดที่อยู่บนหลักเขตที่ ๕ กับจุดที่อยู่บนถนนบ้านค่าย- หาดริ้น ฟากเหนือ ตรงจุดที่ห่างจากคลองบางน้ำเค็มตัดกับถนนบ้านค่าย - หาดริ้นไปทางทิศตะวันตก ตามแนวถนนบ้านค่าย - หาดริ้น เป็นระยะ ๒๒๐ เมตรและเส้นตั้งฉากกับถนนบ้านค่าย - หาดริ้น ฟากใต้ ตรงจุดที่อยู่ห่างจากคลองบางน้ำเค็มตัดกับถนนบ้านค่าย - หาดริ้นไปทางทิศตะวันตก ตามแนวถนนบ้านค่าย - หาดริ้น เป็นระยะ ๒๒๐ เมตรทิศใต้ จดเส้นขนานระยะ ๑๐ เมตร กับแนวชายฝั่งทะเลทิศตะวันตก จดถนนท้องศาลา- บ้านค่าย ฟากใต้ ถนนบ้านค่าย - ท้องตาปาน ฟากตะวันตก เส้นขนานระยะ๒๐๐ เมตร กับศูนย์กลางถนนท้องศาลา - บ้านค่ายถนนสาธารณะไม่ปรากฏชื่อ ฟากเหนือและฟากตะวันตก ถนนท้องศาลา บ้านค่ายฟากเหนือ ถนนสาธารณะไม่ปรากฏชื่อ ฟากตะวันออกและฟากใต้ และเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อ ๒.๔ ทิศเหนือ จดถนนสาธารณะไม่ปรากฏชื่อฟากใต้ และเส้นตรงที่ต่อจากถนนสาธารณะไม่ปรากฏชื่อฟากใต้ ไปทางทิศตะวันออก จนบรรจบกับแนวชายฝั่งทะเลทิศตะวันออก จดแนวชายฝั่งทะเลทิศใต้ จดเส้นขนานระยะ๑๐๐ เมตร กับศูนย์กลางถนนสาธารณะไม่ปรากฏชื่อ ทิศตะวันตก จดเส้นขนานระยะ ๑๐๐ เมตรกับศูนย์กลางถนนสาธารณะไม่ปรากฏชื่อ ทั้งนี้ ไม่รวมถึงสถานที่ราชการ สถาบันการศึกษา และศาสนสถาน ทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลเกาะพะงันและตำบลบ้านใต้ อำเภอเกาะพะงัน จังหวัดสุราษฎร์ธานีภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๕๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๕๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๑๒ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๔๐ เมตร๓. มีที่ว่างไม่น้อยกว่า ๕๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๒ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๒๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๓๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกาะพะงัน และตำบลบ้านใต้ อำเภอเกาะพะงัน จังหวัดสุราษฎร์ธานีพ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลเกาะพะงัน และตำบลบ้านใต้ อำเภอเกาะพะงัน จังหวัดสุราษฎร์ธานี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๑มีนาคม ๒๕๔๘พัชรินทร์/ฐิติพงษ์/ตรวจ๒๙เมษายน ๒๕๔๘A+B[๑] รก.๒๕๔๗/พ๕๑ก/๑๔๖/๓ กันยายน๒๕๔๗